Turkiyaning «Demiroren» axborot agentligi tomonidan O‘zbekistonning Istanbuldagi bosh konsuli Amirsaid A’zamxo‘jayev bilan bo‘lajak muddatidan ilgari O‘zbekiston prezidenti saylovi jarayonlariga bag‘ishlagan intervyu video va matn shaklda e’lon qilindi, deb xabar bermoqda «Dunyo». Foto: Kun.uz Nashrda O‘zbekiston Markaziy saylov komissiya ma’lumotlari asosida 10784 saylov uchastkalari tashkil etilgani ma’lum qilingan. Bosh konsul 39 ta xorijiy davlatlarda 56 ta saylov uchastkalari tashkil etilganini bildirgan. «Turkiyada ikkita joyda saylov uchastkasi tashkil etiladi. O‘zbekistonning Anqaradagi elchixonasida va Istanbuldagi Bosh konsulxonada tashkil etilgan saylov uchastkalarida Turkiyada bo‘lgan yurtdoshlarimiz o‘z tanlovlarini amalga oshirishlari mumkin», deydi Amirsaid A’zamxo‘jayev. Suhbat davomida, shuningdek, Turkiyadagi O‘zbekiston fuqarolari prezident saylovida muddatidan oldin 28 iyundan 5 iyulgacha ovoz berishi mumkinligi ta’kidlangan.